cyanic-selkie/wikianc huggingface dataset:
Michalovce
Školstvo
alt=|náhľad|Galéria pod holým nebom V meste sa nachádza aj najstaršie gymnázium na východ od Slanských vrchov, založené v roku 1922, pomenované po jeho absolventovi – národnom umelcovi, básnikovi Pavlovi Horovovi. Medzi absolventov patria Marián Čalfa – politik, Jozef Činčár – generál letectva, Michal Maheľ – geológ, Belo Polla – archeológ, Jozef Puškáš – prozaik, Jozef Tomko – kardinál a mnohí iní. Taktiež v ňom pôsobilo mnoho vynikajúcich pedagógov ako Július Barč-Ivan, Emanuel Böhm, Július Činčár, Štefan Hlaváč a Šimon Čižmár.
Peelova komisia
thumb|Odchod lorda Peela z Hotela King David na zahajovaciu ceremóniu. thumb|Návrh na rozdelenie Mandátu podľa Peelovej komisie. Peelova komisia, známa aj ako Kráľovská komisia, bola britská vyšetrovacia komisia, ktorá v rokoch 1936–1937 vyšetrovala príčinu nepokojov na území Britského mandátu v Palestíne a navrhla zmeny usporiadania mandátu. Komisia bola pomenovaná po je čelnom predstaviteľovi, ktorým bol lord Robert Peel.
Vyšetrovanie
Komisia dorazila do Palestíny 11. novembra 1936 a začala vyšetrovať pôvod nepokojov, najmä začínajúceho Veľkého arabského povstania (1936–1939). Záujmy Židov pred komisiou hájil Chaim Weizmann a v opozícii bol veľký jeruzalemský mufti Mohamed Amín al-Hussejni, ktorý bol jedným z organizátorov nepokojov a neskôr inicioval vznik Vysokej arabskej komisie, do čela ktorej sa postavil. Počas vyšetrovania Peelovej komisie sa prvýkrát objavila myšlienka na rozdelenie Britského mandátu v Palestíne.
Závery a odporúčania
Záverečná správa, vydaná v júli 1937, na jednej strane pripúšťala veľmi pozitívny vplyv židovského obyvateľstva na rozvoj krajiny, na druhej strane ale súhlasila s arabskou požiadavkou na obmedzenie židovského prisťahovalectva na 12 000 osôb po dobu nasledujúcích piatich rokov. Komisia konštatovala, že zmeny populácie v krajine mohli byť zapríčinené presídľovaním. Na židovských územiach býva približne 225 000 Arabov a na arabských asi 1 250 Židov, ale v mestách Jeruzalem a Haifa je to 125 000 Židov proti 85 000 Arabom. Komisia predovšetkým navrhla rozdeliť krajinu na tri regióny: Neskôr bol plán upravený, aby uľahčil výmenu pozemkov a obyvateľstva podľa grécko - tureckého modelu po prvej svetovej vojne.
Reakcie
Všetci predstavitelia Arabov v Palestíne spolu so zajordánskym kráľom Abd Alláhom I. plán odmietli. Na židovskej strane plán okamžite odmietli Vladimír Žabotinský a ďalší revizionisti, Svetová sionistická organizácia napriek výhradám plán prijala. Nakoniec ale plán realizovaný nebol, čo zapríčinila najmä vzrastajúca arabská revolta v rokoch 1936−39, zameraná ako proti Židom, tak aj proti Britom. Napriek tomu, že sa vzburu nakoniec podarilo potlačiť, britská vláda vydala v máji 1939 MacDonaldovu bielu knihu, ktorá paradoxne odmenila arabských buričov, pochovala návrhy „Peelovej komisie“ a navyše ešte prísnejšie obmedzila židovské prisťahovalectvo, čo sa v konečnom dôsledku rovnalo rozsudku smrti pre státisíce európskych Židov utekajúcich pred nacizmom.
Pozri aj
Arabsko-izraelský konflikt
Homs (mesto v Sýrii)
Homs (-slovenský normovaný názov) alebo Hims (arab. Hims), historicky Emesa (gr.Ἔμεσα -  Emesa) je mesto v západnej Sýrii a hlavné mesto guvernorátu Homs. Nachádza sa na sever od Damasku a  na juh od Halabu. Leží na rieke Orontes (Áris). Leží na jedinej prirodzenej ceste od pobrežia Stredozemného mora do vnútrozemia Sýrie. Mesto Tartus na pobreží leží na západ a Palmýra  juhovýchodným smerom.
Je tretím najväčším sýrskym mestom po Halabe a Damasku. Väčšinu obyvateľov tvoria sunniti, žije tu ale aj alavitská a kresťanská menšina. Neďaleko od mesta sa nachádza lokalita svetového dedičstva UNESCO križiacky hrad Krak des Chevaliers.
Dejiny
Homs bol dobytý moslimami v 7. storočí. Moslimské dynastie stredoveku súperili o nadvládu nad mestom pre jeho strategickú polohu v oblasti. Úpadok Homsu nastal počas vlády Osmanskej ríše a až v 19. storočí sa význam mesta opäť obnovil, tentoraz pre rozvoj priemyslu na spracovanie bavlny. Počas francúzskeho mandátu sa mesto stalo sídlom odboja a po získaní nezávislosti Sýrie zase sídlom odporu strany Baas voči prvým sýrskym vládam. Homs zohráva kľúčovú rolu aj v prebiehajúcej sýrskej občianskej vojne proti sýrskej vláde a od mája 2011 je postihnutý konfliktom.
Brainville (Manche)
Brainville je francúzska obec, ktorá sa nachádza v departemente Manche, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ján Mračko
Ján Mračko (* 14. september 1869 Banská Bystrica-Sásová - † 18. január 1943 Slovenská Ľupča) bol zvonolejár.
Životopis
Zvonolejársky majster pôsobil aj v Nemecku a v USA, po príchode sa usadil v Slovenskej Ľupči. Posledný činný zvonolejár v Banskobystrickom okrese.
1441 Bolyai
1441 Bolyai je planétka s priemerom 17 km, ktorú objavil G. Kulin 26. novembra 1937.
Le Châtelet-sur-Sormonne
Le Châtelet-sur-Sormonne je francúzska obec, ktorá sa nachádza v departemente Ardennes, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 168 obyvateľov (2009).
Graf vývoja obyvateľstva:
Politický väzeň
Politický väzeň je osoba väznená pre opozičné názory a nenásilné alebo násilné vystupovanie proti vládnej politike, pre príslušnosť k rase, náboženstvu, národnostnej menšine.
Jin
Jin (pchinjin: Yin) môže byť:
Humanizmus (ľudomilnosť)
Humanizmus je filozoficko-etické stanovisko, ktorým sa ústredné miesto prisudzuje človeku, jeho blahu, potrebám a záujmom, a ktoré spravidla odmieta náboženstvo a zdôrazňuje racionalizmus. Je to aktívny prístup k životu sústreďujúci sa na ľudské riešenia pre ľudské otázky cez racionálne argumenty bez utiekania sa k bohu, bohom, svätým textom alebo náboženskej viere.
Definícia podľa filitu: filozoficko-etické stanovisko, ktorým sa ústredné miesto prisudzuje človeku, jeho blahu, potrebám a záujmom… Humanizmus je orientácia na hodnotu človeka, jeho práva na šťastie, slobodu, osobný rozvoj a uplatnenie; širšie láska k človeku.
Nasleduje niekoľko definícií humanizmu z anglických slovníkov:
"...hľadanie, bez náboženstva, toho najlepšieho v ľuďoch a pre ľudí." (Chambers Pocket Dictionary)
"... doktrína, postoj alebo spôsob života, zameraný na ľudské záujmy a hodnoty, predovšetkým filozofia, ktorá spravidla odmieta vieru v nadprirodzeno a zdôrazňuje dôstojnosť jednotlivca, ako aj hodnotu a schopnosť sebarealizácie človeka na základe vlastného rozumu." (Merriam Webster Dictionary)
"...nenáboženská filozofia, založená na liberálnych ľudských hodnotách." (Little Oxford Dictionary)
"... obracanie sa na rozum, a nie na zjavenie či náboženskú autoritu, ako prostriedok poznávania prírodného sveta a osudu človeka, ako aj vytvorenia základov morálnosti. Humanistická etika sa odlišuje tým, že cieľ morálnej akcie vidí skôr v blahu ľudstva ako v naplnení božej vôle." (Oxford Companion to Philosophy)
"...odmietnutie náboženstva v prospech pokroku ľudstva vlastným úsilím." (Collins Concise Dictionary)
"...to, čo je charakteristicky ľudské a nie nadprirodzené, čo patrí človeku a nie vonkajšej prírode, čo pozdvihuje človeka na vrchol jeho výšok alebo mu ako človeku dáva najväčšie uspokojenie." (Encyclopedia of the Social Sciences)
"...je to morálne zameraný štýl intelektuálneho ateizmu, ku ktorému sa hlásia ľudia na celom Západe." (Oxford Companion to the Mind)
Váženie
Váženie môže byť:
Ford Mondeo
thumb|Logo
Ford Mondeo je osobný automobil strednej triedy vyrábaný automobilkou Ford Motor Company od roku 1993. Model Mondeo je priamym nástupcom modelovej rady Sierra, vyrábanej v rokoch 1982-1993. Model pre Severnú Ameriku má označenie Ford Contour.
Samotný názov Mondeo je odvodený z latinského slova mundus, ktoré znamená svet.
Mondeo MK I. (1993-1996)
right|thumb|Ford Mondeo MK I Prvý automobil modelovej rady Mondeo bol vyrobený 8. januára 1993, čím sa výrobca po 22 rokoch opäť vrátil k technológii predného pohonu. Cieľom vedenia automobilky Ford, v súvislosti so zavedením do výroby, bol 15% podiel na trhu v segmente automobilov strednej triedy.
Od začiatku výroby bol automobil ponúkaný v troch benzínových variantoch motorizácie s technológiou Zetec o objemoch 1.6, 1.8, a 2.0 litra, pričom v obmedzenom počte bol 2.0 motor ponúkaný aj s pohonom všetkých štyroch kolies. V roku 1994 pribudla ďalšia pohonná jednotka v podobe benzínového 2.5 V6 motora. Dieselový agregát bol v ponuke iba jeden, 1.8 TD. Karosárske varianty prvej generácie predstavovali verzie sedan a kombi (turnier).
Mondeo MK II. (1997-2000)
right|thumb|Ford Mondeo MK II Turnier MK 2 bola výrazne faceliftovaná verzia MK 1 a bola spustená do výroby v roku 1996.
Mondeo MK III. (2000-2007)
thumb|Ford Mondeo 3 Tretia generácia ponúkla verzie sedan, kombi a športovú verziu ST 220. Okrem výraznej vizuálnej zmeny bol inovovaný aj interiér a ponuka motorov.
Mondeo MK IV. (2007–2014)
Pozn.: * 5-stupňová manuálna prevodovka, ** 6-stupňová automatická prevodovka, FFV = spaľuje benzín i bioetanol, / - s funkciou overboost.
Podbanište
Podbanište je národná prírodná pamiatka v správe príspevkovej organizácie Správa slovenských jaskýň.
Nachádza sa v katastrálnom území obce Slizké v okrese Rimavská Sobota v Banskobystrickom kraji. Územie bolo vyhlásené či novelizované v rokoch 2001 a 2005. Rozloha ochranného pásma bola stanovená na 168,5265 ha.
Predmetom ochrany je Ochrana prírodných, kultúrnych a estetických hodnôt jaskyne, ktorá je najreprezentatívnejším príkladom aktívnej fluviokrasovej jaskyne s neporušenou kvapľovou výzdobou v podmienkach rozčleneného krasu kombinovaných vrásovo-zlomových štruktúr.
Fluviálne jazero
Fluviálne jazero alebo riečne jazero je jazero, ktoré vzniklo pôsobením vôd rieky alebo potoka. Tieto jazerá sa členia na poddruhy podľa toho, akým spôsobom vodný tok pôsobil na okolitú krajinu a vytvoril jazero.
Branville-Hague
Branville-Hague je francúzska obec, ktorá sa nachádza v departemente Manche, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Baltazár Nikleci
Baltazár Nikleci (Ján Baltazár Nikletius; Nikleczi, Nikléci, Nilkécy) (* 1636, Slovenská Ľupča  † 1704 Banská Bystrica) bol slovenský evanjelický kňaz.
Životopis
Po štúdiách evanjelický kňaz v Dolnej Strehovej, v Banskej Bystrici (1685-1704). Prívrženec reformácie, vystúpil s verejnou obhajobou evanjelického učenia. Nábožensky prenasledovaný, odsúdený na galeje. Počas pobytu vo Švajčiarsku opísal svoje zážitky zo súdu, väzenia a galejí.
Choroby nervovosvalovej platničky a svalu (MKCH-10)
G70 - G73: CHOROBY NERVOVOSVALOVEJ PLATNIČKY A SVALU patria do VI. kapitoly MKCH-10 - Choroby nervového systému.
G70 - MYASTHENIA GRAVIS A INÉ PORUCHY NERVOVOSVALOVEJ PLATNIČKY
G71 - PRIMÁRNE PORUCHY SVALOV
G72 - INÉ MYOPATIE
Väzba v systéme
Väzba v systéme je spojenie medzi prvkami systému, ktorým sa realizuje špecifický vzťah reprezentujúci závislosti (súvislosti) medzi vlastnosťami prvkov (cf. štruktúra systému).
Väzba v systéme je podmienená vzťahom medzi prvkami, pričom nie každý vzťah sa musí realizovať väzbou. Prostredníctvom väzieb sa zabezpečuje interakcia prvkov, a tým aj správanie systému a činnosť systému.
Podľa spôsobu realizácie spojenia sa rozlišuje sériová, paralelná a spätná väzba v systéme.
Spätná väzba v systéme je spojenie výstupov  riadeného prvku so vstupmi  riadiaceho prvku systému, a tým aj uzatvorenie okruhu ich vzájomného pôsobenia. Používa sa v uzavretých systémoch riadenia rôznej fyzikálnej povahy, pričom sa využíva odchýlka stavu systému od určitého stavu na vytvorenie algoritmu riadenia. Algoritmus riadenia závisí od rozdielu medzi cieľom riadenia a jeho skutočným výsledkom. V riadiacom obvode možno určiť uzavretú slučku prícinno-následných javov. Ak sa začiatočná odchýlka stavu, spôsobená poruchovými veličinami, pod vplyvom spätnej väzby zmenšuje, ide o zápornú spätnú väzbu, v opačnom prípade o kladnú spätnú väzbu, ktorá môže spôsobiť nestabilitu systému. Podľa spôsobu spojenia výstupov riadeného prvku so vstupmi riadiaceho prvku sa v systéme rozlišuje: a vlastná spätná väzba.
Selce (okres Banská Bystrica)
Selce sú obec na Slovensku v okrese Banská Bystrica.
Polohopis
Obec sa nachádza na južnom okraji Starohorských vrchov, v údolí Selčianskeho potoka, asi 5 km severovýchodne od centra Banskej Bystrice. Južne sa nachádza Senica, mestská časť Banskej Bystrice, cez ktorú vedie do obce cesta III. triedy, napojená na cestu I/66 a rýchlostnú cestu R1.
Dejiny
Dôkazy o najstaršom osídlení chotára Seliec sa v podobe nálezov črepov z laténskej doby, no tiež rímskych mincí a šperkov našli v lokalite Hrádok, ktorá je miestnymi nazývaná aj ako Staré Selce. Názov pochádzajúci od staroslovanského termínu selo s významom osada, posúva vznik obce do obdobia pred 10. storočie. V stredoveku viedla vedľa Seliec významná cesta Magna via, ktorá spájala Pohronie s Liptovom.
Prvá písomná zmienka o obci Zolio sa zachovala z roku 1332, kedy tu už stála fara i kostol. V listine kráľa Karola Róberta z 11. novembra 1340 sa spomína ako Scelce, v roku 1406 ako Zelcze, v roku 1786 ako Selecz a v listinách z roku 1808 sa už vyskytuje v aktuálnej podobe Selce. Obec mala poľnohospodársky charakter a patrila ľupčianskemu panstvu. Od 15. do 18. storočia bola majiteľom miestneho majera rodina Seleckých, po rozpade panstva boli v roku 1876 majetky rozpredané tunajším obyvateľom.
Symboly obce
Erb, pečať a vlajka obce vychádzajú z predlôh, ktoré vznikli v 18. storočí.
Erb
Erb obce má tvar červeného štítu, na ktorom dominuje strieborné srdce na zlatom pruhu, z ktorého vyrastajú tri strieborné kvety so zlatými stopkami a listami.
Vlajka
Vlajka obce Selce má päť pozdĺžnych pruhov v bielej, červenej, žltej, bielej a červenej farbe. Má tri cípy, vytvorené dvojicou zástrihov do tretiny vlajky, ktorá má pomer strán 2:3.
Pečať
Okrúhla pečať má kruhopis OBEC SELCE a uprostred obecný symbol v podobe trojice kvetov, vyrastajúcich zo srdca. Priemer pečate je 35 mm.
Kostol sv. Cyrila a Metoda
Miestny rímskokatolícky kostol sv. Cyrila a Metoda je gotická stavba s polygonálnym ukončením presbytéria a predstavanou vežou asi zo začiatku 14. storočia. Pôvodné patrocínium bolo Všetkých svätých. Kostol sa nachádza v opevnenom areáli na vyvýšenine uprostred obce. V období neskorej gotiky bol kostol viackrát upravovaný. Z obdobia okolo roku 1470 pochádza sedlový portál s reliéfom jeleňa, dnes na severnej stene sakristie. Z gotickej etapy sa dochovala rebrová klenba presbytéria a výklenkové pastofórium. Pôvodný gotický oltár je dnes súčasťou muzeálnych zbierok v Banskej Bystrici. V rokoch 1577 až 1673 bol kostol evanjelický. Ku zmene patrocínia kostola došlo v roku 1863 v súvislosti s oslavami tisíceho výročia príchodu solúnskych bratov, jedná sa o prvé patrocínium sv. Cyrila a Metoda na území Slovenska. K neogotickej prestavbe kostola došlo po požiari v roku 1877. V tomto období rozšírili loď západným smerom a postavili novú vežu.
Turizmus
Nad obcou sa nachádza rekreačné stredisko Čachovo, kde sú vhodné podmienky na zimnú aj letnú turistiku.
1442 Corvina
1442 Corvina je planétka s priemerom 64 km, ktorú objavil G. Kulin 29. decembra 1937.
1443 Ruppina
1443 Ruppina je planétka s priemerom 92 km, ktorú objavil K. Reinmuth 29. decembra 1937.
Le Chesne (Ardennes)
Le Chesne je francúzska obec, ktorá sa nachádza v departemente Ardennes, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 986 obyvateľov (2009).
Graf vývoja obyvateľstva:
Trombóza intrakraniálneho venózneho systému
náhľad|Trombóza sinus transverus, výraznejšia vpravo, CT zobrazenie. Trombóza intrakraniálneho venózneho systému je stav, pri ktorom dochádza v mozgovom splave alebo žile k miestnemu zrážaniu krvi, vzniku zrazeniny s jej následným uzáverom. Je zriedkavejšou príčinou mozgového infarktu a krvácania (odhaduje sa, že spôsobuje asi 1% všetkých mozgových infarktov). Málokedy sa na ňu ako na príčinu myslí a je preto často prehliadnutá. Jej správna diagnóza je však veľmi dôležitá, pretože sa jej liečba odlišuje od liečby náhlej cievnej mozgovej príhody z iných príčin.
Trombóza môže postihnúť mozgové splavy, povrchové kôrové žily alebo hlboký žilový systém mozgu. Typicky sa trombóza povrchových žíl vyskytuje len v spojitosti s uzáverom mozgového splavu. Trombóza hlbokého žilového systému je veľmi vážna s vysokou úmrtnosťou, našťastie však oveľa zriedkavejšia. Najčastejšie býva postihnutý horný šípový splav, nasledovaný priečnym, esovitým a dutinovým splavom.
Príčiny trombózy sú početné, možno ich rozdeliť na dve veľké skupiny: infekčné (pyogénne) a neinfekčné. Asi 1/4 prípadov nemá jasnú príčinu - idiopatické trombózy. Pri žilovej trombóze je ischemické tkanivo často zakrvácané, na rozdiel od uzáveru tepny.
Liečba je založená na podávaní liekov proti zrážaniu krvi (antikoagulancií) a to i v prípade zakrvácania do ischemického ložiska (čo platí len pre túto konkrétnu príčinu mozgového infarktu, preto je správna diagnóza tak dôležitá). Klinické prejavy sú málo špecifické, preto sú v diagnostike rozhodujúce zobrazovacie metódy.
Zobrazovacia diagnostika
Trombóza venózneho splavu sa dá identifikovať pri natívnom CT vyšetrení mozgu ako hyperdenzná trojuholníkovitá lézia v mieste priebehu splavu (pri reze naň kolmom), alebo po podaní kontrastnej látky ako defekt kontrastnej náplne venózneho sínusu (tzv. „empty delta sign“ v šípovitom splave). Trombóza kortikálnych (kôrových) žíl sa na CT zobrazuje ako hyperdenzné prúzky na povrchu hemisféry na natívnom CT (tzv. „cord sign“).
Pri vyšetrení magnetickou rezonanciou môže byť akútna venózna trombóza ťažšie identifikovateľná (izointenzný trombus v T1 vážení), podozrenie má vzbudiť chýbajúci "flow void" príznak. K omylu môže dôjsť v prípadoch, ak je splav hypoplastický.
Metódou prvej voľby je teda CT bez podania kontrastnej látky, na potvrdenie diagnózy sa doporučuje doplniť CT venografiu, prípadne zvážiť magnetickú rezonanciu či DSA.
Adele
Adele Laurie Blue Adkins MBE (* 5. máj 1988, Tottenham, Londýn, Anglicko) je anglická speváčka a skladateľka, známa pod umeleckým menom Adele.
V roku 2006 úspešne vyštudovala BRIT School for Performing Arts and Technology. Podpísala nahrávaciu zmluvu s XL Recordings, po tom, čo Adelin kamarát uverejnil jej demo na Myspace. V roku 2007 obdržala ocenenie Brit Awards v kategórii „Critics' Choice“ a vyhrala prieskum BBC Sound of 2008. Jej debutový album, 19, vyšiel 28. januára 2008 a získal komerčný úspech. V Spojenom kráľovstve bol 7-krát certifikovaný platinou a v Spojených štátoch dvojitou platinou. V roku 2008 sa objavila v Saturday Night Live a tým zvýšila svoju popularitu v USA. Na 51. ročníku udeľovania cien Grammy v roku 2009 obdržala ocenenia v kategórii „Najlepší nováčik“ a „Najlepší ženský spevácky popový výkon“.
Adelin druhý štúdiový album, 21, vyšiel 24. januára 2011. Album obdržal pozitívne recenzie od hudobných kritikov. Prekonala svoj skorší úspech a v roku 2012 obdržala niekoľko ocenení vrátane šiestich Grammy Awards, dvoch Brit Awards a troch American Music Awards. Tiež vyhrala „Album of the Year“ a „British Album of the Year“. 21 bol v Spojenom kráľovstve 16-krát certifikovaný platinou a stal sa tam aj štvrtým najlepšie-predávanejším albumom všetkých čias. V Spojených štátoch sa udržal na prvej priečke dlhšie, než akýkoľvek iný album od roku 1985 a bol certifikovaný diamantom. Celosvetovo sa predalo 30 miliónov kópií. Vďaka úspechu albumu 21 bola Adele niekoľkokrát spomenutá v Guinnessovej knihe rekordov. Stala sa prvou ženou v histórii, ktorá mala v rebríčku Billboard Hot 100, tri single v top 10 a prvou umelkyňou, ktorá mala dva albumy v top 5 rebríčku Billboard 200, a dva single v top 5 v rebríčku Billboard Hot 100. 21 je najdlhšie umiestneným albumom číslo jeden v histórii amerických a anglických albumových rebríčkov od sólovej umelkyne. V roku 2013 obdržala ocenenie Academy Award, Grammy Award a Zlatý Glóbus za Najlepšiu filmovú pieseň „Skyfall“, ktorú skomponovala pre rovnomenný film Jamesa Bonda.
Po trojročnej prestávke, Adele 20. novembra 2015 vydala tretí štúdiový album s názvom 25. Album debutoval na prvej priečke najhlavnejších trhov a zlomil rekord v prvom týždni predaja v USA a UK. Prvý singel z albumu s názvom „Hello“, debutoval na prvej priečke v krajinách po celom svete a stal sa prvou piesňou v USA, z ktorej sa predalo cez milión digitálnych kópií v prvom týždni predaja. Jej štvrtý album, 30, vyšiel 19. novembra 2021.
Detstvo
Adele sa narodila 5. mája 1988 v Tottenhame v Londýne. Jej matka, Penny Susan Adkins (* 1968), je angličanka a jej otec, Mark Evans, je z Walesu. Evans odišiel, keď mala Adele dva roky a nechal 20-ročnú matku vychovávať ich dcéru. Adele začala spievať, keď mala štyri roky a tvrdí, že sa stala posadnutá hlasmi. Počas detstva trávila svoj voľný čas radšej spievaním, ako čítaním; poslednú knihu prečítala vo svojich šiestich rokoch a bola to Matilda od Roalda Dahla. V roku 1997, keď mala deväť rokov, sa s matkou kvôli práci presťahovala do Brightonu na južnom pobreží Anglicka.
V roku 1999, sa presťahovali naspäť do Londýna; najprv do Brixtonu a potom do susedného okresu West Norwood, na juhu Londýna. West Norwood je predmetom Adelinej prvej nahrávky s názvom „Hometown Glory“, ktorú zložila v roku 2004, keď mala 16 rokov. Adele vyštudovala BRIT School for Performing Arts & Technology v Croydone v máji 2006, kde mala spolužiačky Leonu Lewis a Jessie J.
2006 – 2010: Začiatky a 19
thumb|265x265px|Adelino vystúpenie v Kilburne v Londýne (2007) Štyri mesiace po dokončení štúdia, publikovala dve piesne na štvrté vydanie on-line umeleckej publikácie PlatformsMagazine.com. Nahrala tri piesne na demonahrávku pre triedny projekt, ktorý dala kamarátovi. Ten ju potom uverejnil na Myspace, kde sa stala veľmi úspešná a Adele obdržala telefonát od Richarda Russella, šéfa hudobného vydavateľstva XL Recordings. Pochybovala, či je táto ponuka skutočná, pretože jediné vydavateľstvo, ktoré vtedy poznala, bolo Virgin Records. Vzala kamaráta, aby s ňou šiel na stretnutie.
Album 19, bol pomenovaný podľa veku, v ktorom skladala piesne pre tento album a dostal sa na číslo jeden v britských rebríčkoch. The Times Encyclopedia of Modern Music nazvala album 19 ako dôležitú blue-eyed soul nahrávku. 14. januára 2008 vydala svoj druhý singel, „Chasing Pavements“, dva týždne pred jej debutovým albumom, 19. Pieseň sa vyšplhala na druhé miesto britského rebríčku a udržala sa tam štyri týždne. Adele bola nominovaná na ocenenie Mercury Prize award 2008 za album 19. Tiež vyhrala Urban Music Award za „Najlepší džezový akt“, obdržala nomináciu Q Awards v kategórii „Prelomový akt“ a nomináciu na Music of Black Origin v kategórii „Best UK Female“. V marci 2008, Adele podpísala nahrávaciu zmluvu s vydavateľstvom Columbia Records a XL Recordings pre jej príchod do Spojených štátov. Pustila sa do krátkeho severoamerického turné a v júni vyšiel album 19 už aj v USA. Billboard magazín sa vyjadril: „Adele má skutočný potenciál stať sa jedným z najviac uznávaných a inšpirujúcich medzinárodných umelcov svojej generácie.“ Turné s názvom An Evening with Adele začalo v máji 2008 a skončilo v júni 2009. left|thumb|Adelino vystúpenie v roku 2009. V polovici októbra 2008, sa Adele snažila o prelom v Amerike a zdalo sa, že to nevyšlo, ale 18. októbra bola hosťom v epizóde šou Saturday Night Live. Táto epizóda zahŕňala očakávané vystúpenie vtedajšej americkej vice-prezidentky Sarah Palin a sledovalo ju 17 miliónov divákov s najlepším hodnotením za posledných 14 rokov. Adele vystupovala s piesňami „Chasing Pavements“ a „Cold Shoulder“ a nasledujúci deň sa album 19 dostal na prvú priečku rebríčku iTunes. Dosiahol číslo päť na Amazon.com, zatiaľ čo pieseň „Chasing Pavements“ sa dostala do top 25. Album dosiahol 11 miesto v rebríčku Billboard 200, kedy preskočil 35 priečok oproti predchádzajúcemu týždňu. V novembri 2008 sa Adele presťahovala do Notting Hillu, v Londýne po tom čo opustila matkin dom s tým, že sa chce vzdať pitia. RIAA vo februári 2009 certifikovala album zlatom a do júla 2009 sa predalo celosvetovo 2,2 milióna kópií.
Na 51. ročníku udeľovania cien Grammy vo februári 2009, obdržala ocenenie za Najlepšieho nováčika a Najlepší ženský spevácky popový vokálny výkon za pieseň „Chasing Pavements“, ktorá bola nominovaná na Nahrávku roka a Pieseň roka. Adele na ceremónii vystupovala s „Chasing Pavements“ po boku Jennifer Nettles. V roku 2010 obdržala nomináciu na Grammy za Najlepší ženský spevácky popový vokálny výkon s piesňou „Hometown Glory“. V apríli sa pieseň „My Same“ dostala do nemeckého rebríčka singlov, po tom, čo ju Lena Meyer-Landrut odprezentovala v talentovej súťaži Unser Star für Oslo alebo Our Star for Oslo a tiež si ju Nemci zvolili do Eurovision Song Contest 2010. V septembri, po tom, čo sa Adele objavila v The X Factore, sa jej verzia piesne „Make You Feel My Love“ od Boba Dylana dostala na číslo 4 v britskom rebríčku singlov. Počas špeciálu 2010 CMT Artists of the Year, Adele vystúpila s piesňou „Need You Now“ po boku Dariusa Ruckera. Toto vystúpenie bolo neskôr nominované na CMT Music Award. náhľad|239x239bod|Adele na vystúpení v [[Seattle vo Washingtone, 12. august 2011]]
2011 – 2014: 21, celosvetové uznanie a prestávka
24. januára 2011 (UK) a 22. februára (USA) vydala svoj druhý štúdiový album s názvom 21. Priznala, že bol inšpirovaný rozchodom s jej bývalým partnerom. Zmena v hudbe oproti prvému albumu bola následkom toho, že vodič jej autobusu počúval hudbu z Nashvillu, keď koncertovala na juhu Ameriky. 21 dosiahol prvú priečku vo viac ako 26 krajinách vrátane UK a USA.
Vďaka emocionálnemu vystúpeniu na Brit Awards 2011 sa skladba „Someone like You“ dostala na prvé miesto v UK. Jej prvý album, 19, sa po boku albumu 21, znovu dostal do rebríčka v UK, zatiaľ čo jej single „Rolling in the Deep“ a „Someone like You“ boli v top 5. Adele sa tak stala po The Beatles v roku 1964 prvým žijúcim umelcom, ktorý mal dva top 5 single v rebríčkoch Official Singles Chart a Official Albums Chart súčasne. Obidve piesne ovládli rebríčky viacerých trhov a zlomili množstvo rekordov predajnosti. Pieseň „Someone like You“ sa po vystúpení na MTV Video Music Awards 2011 stala Adelinym druhým singlom číslo jeden v rebríčku Billboard Hot 100. Počas decembra 2011 sa predalo cez 3,4 milióna kópií albumu 21 v UK, a tým sa stal najpredávanejším albumom 21. storočia po prekonaní albumu Back to Black od Amy Winehouse. Adele sa tiež stala prvým umelcom, ktorý predal 3 milióny albumov v UK za jeden kalendárny rok. Pieseň „Set Fire to The Rain“ sa stala jej tretím singlom číslo jeden v rebríčku Billboard Hot 100. Adele sa stala prvým umelcom, ktorý mal svoj album na prvej priečke v Billboard 200, v konkurencii s ďalšími tromi singlami.
Na podporu albumu sa vydala na turné Adele Live s vypredanými koncertmi v Severnej Amerike. V októbri 2011 bola nútená zrušiť dve z jej vystúpení, kvôli krvácaniu hlasiviek. Priznala, že potrebuje dlhší čas odpočinku, aby nedošlo k trvalému poškodeniu hlasiviek. Na začiatku novembra 2011 Steven M. Zeitels, riaditeľ Center for Laryngeal Surgery a Voice Rehabilitation v Massachusetts General Hospital v Bostone, vykonal laserový mikrochirurgický zákrok na Adelinych hlasivkách a odstránil tak polyp. V tom čase vyšiel záznam z jej turné s názvom Live at the Royal Albert Hall, ktorý debutoval na prvej priečke v USA s predajom 96 tisíc kópií. Nahrávka sa stala najpredávanejším hudobným DVD roku 2011. Adele je prvým umelcom, ktorý má v Nielsen SoundScan histórii album číslo jeden (21), singel číslo jeden („Rolling in the Deep“) a hudobné video číslo jeden v tom istom roku. Na American Music Awards 2011, ktoré sa konali 20. novembra, Adele vyhrala 3 ocenenia: Najobľúbenejšia Pop/Rock umelkyňa, Najobľúbenejší dospelý umelec a Najobľúbenejší Pop/Rock album (21). 9. decembra Billboard vymenoval Adele za Umelca roka, vyhrala kategóriu Billboard 200 Album roka (21) a Billboard Hot 100 Pieseň roka („Rolling in the Deep“), čím sa stala prvou ženou, ktorá bola na vrchole vo všetkých troch kategóriách.
Následne po chirurgickom zákroku sa na pódium vrátila na Grammy Awards vo februári 2012. Vyhrala vo všetkých šiestich kategóriách, v ktorých bola nominovaná, čím sa stala druhou umelkyňou, po Beyoncé, ktorá vyhrala ten počet kategórii za jeden večer. Po tomto úspechu bol zaznamenaný najvyšší týždenný rast predaja albumu 21. Adele obdržala od Georga Michaela Brit Award za Najlepšiu britskú sólo umelkyňu a Britský album roka. V Spojenom kráľovstve sa predalo cez 4,5 milióna kópií albumu 21, kde sa stal štvrtým najpredávanejším (best-selling album) všetkých čias. V októbri predaj prevyšoval 4,5 milióna a v USA sa v novembri vyšplhal až na 10 miliónov. Do roku 2014 sa predalo celosvetovo 30 miliónov kópií. Adele odhadom predala 40 miliónov albumov a 50 miliónov singlov. Je jediným umelcom/skupinou v poslednej dekáde v USA, ktorý obdržal RIAA Diamantovú certifikáciu albumu za kratšiu dobu, než dva roky. vľavo|náhľad|299x299bod|Adele na 70. ročníku Zlatých glóbusov v [[Beverly Hills v Kalifornii, 13. januára 2013. ]] V októbri 2012, Adele potvrdila, že skomponovala a nahrala ústrednú melódiu pre film Skyfall, dvadsiaty tretí film Jamesa Bonda. Pieseň „Skyfall“, bola napísaná a skomponovaná v spolupráci s producentom Paulom Epworthom. Nahrala sa v Abbey Road Studios spolu s orchestrom J. A. C. Redford. Adele uviedla, že nahratie tejto piesne je jeden z momentov, na ktorý je vo svojom živote najviac hrdá. 14. októbra sa pieseň „Skyfall“ vyšplhala na číslo 2 britského singlového rebríčku s predajom okolo 176 tisíc v UK a 261 tisíc v USA za prvé 3 dni predaja. Toto zviazalo „Skyfall“ s piesňou „A View to a Kill“ od Duran Duran ako najvyššie mapovanú James Bond pieseň v britskom singlovom rebríčku; rekord v roku 2015 prekonal Sam Smith so svojou piesňou „Writing's on the Wall“.
Piesne „Skyfall“ sa predalo viac ako 2 milióny kópií a Adele vďaka nej obdržala Zlatý glóbus za najlepšiu filmovú pieseň, a následne Cenu Akadémie za najlepšiu pôvodnú filmovú pieseň. Adelino živé vystúpenie s piesňou „Set Fire to the Rain“ na Grammy Awards 2013 vyhralo Cenu Grammy za najlepší sólový popový výkon, čím sa jej počet výhier zvýšil na 9.
3. apríla 2012 potvrdila, že svoj tretí album chce vydať až najmenej o dva roky neskôr. Vyjadrila sa: ''„Potrebujem si vziať čas a začať trochu žiť. Boli to dobré dva roky medzi mojím prvým a druhým albumom, takže tentokrát to bude rovnaké.“'' Tiež priznala, že bude pokračovať v písaní a komponovaní jej vlastného materiálu.
V septembri 2013 Wiz Khalifa potvrdil, že spolu s Adele spolupracovali na piesni pre jeho nadchádzajúci piaty štúdiový album Blacc Hollywood, ale skladba sa nakoniec na finálnom zozname neobjavila. V januári 2014 obdržala desiatu Grammy Award s piesňou „Skyfall“ v kategórii Najlepšia pôvodná pieseň pre film, televíziu alebo iné vizuálne médiá. V predvečer jej 26. narodenín v máji 2014, Adele odoslala záhadnú správu cez jej Twitter účet, ktorá viedla k mediálnym diskusiám o jej ďalšom albume. Správa, „Bye bye 25 ... Uvidíme sa neskôr v priebehu roka“, bola niektorými médiami vyložená, že album bude niesť názov 25. V roku 2014 bola Adele deväťkrát nominovaná na World Music Awards. Na začiatku augusta Paul Moss naznačil, že album vyjde v roku 2014 alebo 2015. Avšak v októbri 2014, účty prepojené s XL Recordings vylúčili vydanie albumu v roku 2014.
2015 – 2017: 25 a Adele Live 2016
27. augusta 2015 Billboard uviedol, že Adelino vydavateľstvo, XL Recordings, má v úmysle vydať jej tretí štúdiový album niekedy v novembri 2015. Danger Mouse prispel piesňou, zatiaľ čo Tobias Jesso Jr. napísal pieseň a Ryan Tedder je späť a pridá k tímu po tom, čo produkoval a pomohol zložiť pieseň „Rumour Has It“ z albumu 21. V septembri 2015, na 72nd Venice International Film Festival, speváčka Sia predstavila svoj nový singel „Alive“, ktorý napísala spolu s Adele a pôvodne bol určený pre Adelin tretí album.
Koncom októbra Adele oznámila, že album bude niesť názov 25 a verí, že to bude jej posledný album s jej vekom, ako názvom a tiež, že 25 bude kocom trilógie. 22. októbra potvrdila, že album vyjde 20. novembra, zatiaľ čo prvý singel „Hello“ by mal vyjsť 23. októbra. Videoklip k „Hello“ vyšiel 22. októbra a v prvých 24 hodinách dosiahlo 27,7 milióna pozretí na YouTube, čím zlomilo 24 hodinový Vevo rekord, ktorý dosiaľ držal videoklip „Bad Blood“ od Taylor Swift s počtom 20,1 milióna pozretí. 28. októbra spravodajské agentúry vrátane BBC News vyhlásili, že „Hello“ má na YouTube každú hodinu o priemerne 1 milión pozretí viac. Videoklip sa tiež stal najrýchlejším videom na YouTube, ktoré dosiahlo miliardu pozretí a to len za 88 dní. Pieseň debutovala 30. októbra na prvej priečke britského singlového rebríčku a počas prvého týždňa sa predalo cez 330 tisíc kópií, čím sa stal najlepšie predávaným singlom číslo jeden za posledné 3 roky. „Hello“ tiež debutoval na prvom mieste v krajinách celého sveta, vrátane Austrálie, Francúzska, Kanady, Nového Zélandu, Írska a Nemecka. 2. novembra pieseň debutovala na prvej priečke rebríčku Billboard Hot 100. Stala sa tak prvou piesňou Spojených štátov, ktorej sa predalo najmenej milión stiahnutí za týždeň a nastavila rekord na 1,11 milióna. Koncom roka 2015 bolo uvedené, že sa predalo 12,3 milióna kópií celosvetovo a pieseň sa tiež sa stala 7. najpredávanejším singlom roka.
V novembri 2015 bolo oznámené Adelino nové turné s názvom Adele Live 2016, ktoré sa začalo v Európe, vrátane štyroch koncertov v Manchester Arene, ôsmych v Londýne a ďalších v Írsku, Španielsku, Nemecku, Taliansku, Holandsku a ostatných krajinách. Jej turné v Severnej Amerike začalo v júli. Ešte v marci oznámila, že vystúpi na Glastonbury Festival 2016, čo bolo neskôr potvrdené aj organizátormi festivalu.
24. februára na Brit Awards 2016 v Londýne Adele obdržala ocenenie v kategórii Britská ženská sólo umelkyňa, Britský album roka (25), Britský singel roka („Hello“) a Britský celosvetový úspech. Udalosť ukončila svojím predstavením s piesňou „When We Were Young“, ktorá sa stala druhým singlom albumu 25. V roku 2016 vyšli ďalšie dva single: „Send My Love (To Your New Lover)“ a „Water Under the Bridge“. Keď bola Adele 17. marca na pódiu v londýnskej O2 Aréne, oznámila, že bude hlavným aktom na Pyramid stage na festivale Glastonbury v roku 2016, čo neskôr potvrdili aj organizátori festivalu. Konal sa 25. júna pred 150 000 divákmi a predstavila sa tam 90-minútovým setom 15-tich piesní. Tento zážitok opísala ako „zďaleka najlepší okamih môjho života“. V rozhovore s Jo Whiley v BBC Radio 2 asi 30 minút pred vystúpením povedala, že chodila do Glastonbury od detstva a že festival pre ňu znamenal veľa. Whiley pripomína: „Bola naozaj vystrašená, skutočne, skutočne vystrašená. Robili sme rozhovor a v jednom okamihu musela prestať, pretože jej bolo do plaču. Bolo úžasné vidieť niekoho, ako odchádza na javisko aby zahral ten najneuveriteľnejší koncert.“ vľavo|náhľad|Adele na koncerte v [[Adelaide Oval v Adelaide v marci 2017]] V rámci svojho svetového turné vo februári a marci 2017 vystúpila prvýkrát v Austrálii, kde hrávala na vonkajších štadiónoch po celej krajine. Jej prvé dve predstavenia na Novom Zélande sa vypredali za rekordných 23 minút. Po ohlásení tretieho koncertu sa všetky lístky predali za menej ako 30 minút. Adele predala viac ako 600 000 lístkov na svoje rekordné osemdňové austrálske turné a vytvorila rekordy štadiónov po celej krajine; jej šou v Sydney na štadióne ANZ 10. marca videlo 95 000 ľudí, čo bol najväčší sólo koncert v austrálskej histórii. Tento rekord prekonala nasledujúcu noc s viac ako 100 000 fanúšikmi. Adele zavŕšila svoje svetové turné dvoma koncertmi nazvanými „The Finale“ na štadióne Wembley v Londýne 28. a 29. júna. Šou oznámila v „dome futbalu“ zaspievaním hymny anglického futbalového tímu s názvom „Three Lions“ a tiež ústrednej piesne pre futbalovú šou, ''Match of the Day. '' Adele pridala ďalšie dva koncerty vo Wembley po vypredaní prvých dvoch termínov; posledné dva termíny turné však zrušila kvôli poškodeniu hlasiviek. Ako prejav podpory sa fanúšikovia zhromaždili pred štadiónom, kde zaspievali jej piesne v rámci podujatia s názvom „Sing for Adele“.
Na konci roka 2016 ju Billboard tretíkrát označil za Umelca roka a získala tiež Top Billboard 200 album. Album 25 bol najpredávanejším albumom v USA druhý rok po sebe. S 235 miliónmi videní sa Adelino Carpool Karaoke s Jamesom Cordenom v uliciach Londýna objavilo v šou The Late Late Show with James Corden. Stalo sa najvirálnejším videom roku 2016 na YouTube. Na 59. ročníku Grammy Awards vo februári 2017, Adele vyhrala všetkých päť nominácií, čím sa jej počet ocenení zvýšil na pätnásť. Získala album roka a najlepší vokálny popový album za album 25 a nahrávku roka, pieseň roka a najlepší sólový popový výkon za pieseň „Hello“. Vzdala tiež poctu zosnulému spevákovi Georgovi Michaelovi, keď zaspievala svoje prevedenie piesne „Fastlove“; kvôli technickým problémom, ktoré sa vyskytli počas predstavenia, sa Adele rozhodla zastaviť a začať odznova so slovami: „To mu nemôžem pokaziť“.
2018 – súčasnosť: Album 30
Od roku 2018 Adele údajne pracovala na svojom štvrtom štúdiovom albume. 5. mája 2019, k svojím 31. narodeninám, zverejnila na svojom účte na Instagrame niekoľko čiernobielych fotografií, na ktorých oslavuje. Správa sa skončila slovami „aby som vám urobila naprieky, 30 bude nahrávka žánra drum n bass“. Médiá brali tento príspevok ako znamenie, že sa chystá nový album. 15. februára 2020 na svadbe svojich kamarátov oznámila, že štvrtý štúdiový album vyjde do septembra 2020. Neskôr však potvrdila, že výroba a vydanie albumu sa oneskorili kvôli pandémii COVID-19. Adele sa 24. októbra 2020 po takmer štyroch rokoch predstavila v televízii moderovaním epizódy Saturday Night Live s hudobným hosťom H.E.R..
1. októbra 2021 sa objavili billboardy s číslom „30“ na významných pamiatkach a budovách v rôznych mestách po celom svete, čo podnietilo špekulácie, že za to môže Adele a že 30 bude názvom jej štvrtého albumu. Čoskoro Adelina webová stránka a účty na sociálnych sieťach zmenili dizajn, čo naznačovalo, že jej nový album bude mať tento názov. 5. októbra 2021 Adele oznámila, že jej singel „Easy on Me“ vyjde 15. októbra. Krátko nato bol oznámený dátum vydania albumu na 19. novembra 2021. Adele sa objavila na novembrovej titulnej strane magazínov Vogue aj British Vogue, ako prvá osoba, ktorej sa to podarilo súčasne v oboch publikáciách. 15. októbra vydala skladbu „Easy on Me“, ktorá zožala pozitívny ohlas a prekonala rekordy Spotify a Amazon Music pre najviac streamov za deň. Pieseň debutovala na prvom mieste v rebríčku UK Singles Chart a mala najvyšší predaj za prvý týždeň od januára 2017. Debutovala na vrchole rebríčka Billboard Hot 100 a je to jej piaty singel číslo jeden v USA. 30 je jej prvý album, ktorý celosvetovo predáva Columbia Records namiesto toho, aby bol rozdelený medzi XL Recordings a regionálnych distribučných partnerov Beggars Group vo väčšine sveta a Columbiou v Severnej Amerike.
Osobný život
V januári 2012 bolo ohlásené, že Adele chodí s charitatívnym podnikateľom a Old Etonianom, Simonom Koneckim od leta 2011, kedy ho stretla. V júni 2012 Adele oznámila, že s ním čaká dieťa. Ich syn Angelo sa narodil 19. októbra 2012. Adele a Konecki podali sťažnosť na britskú fotografickú agentúru, ktorá publikovala paparazzi fotografie ich syna z rodinných výletov v roku 2013. Právnici, ktorí pracovali v ich mene, v júli 2014 prijali náhradu škody od spoločnosti.
Začiatkom roku 2017 začali bulvárne plátky špekulovať o tom, že Adele a Konecki sa tajne zosobášili, keď spozorovali ich zhodujúce sa prstene. Počas svojej reči na 59. ročníku udeľovania cien Grammy Adele potvrdila tieto správy o ich manželstve tým, že pri poďakovaní označila Koneckiho ako „môjho manžela“. Zopakovala to v marci 2017, kedy divákom na koncerte v austrálskom Brisbane povedala: „Teraz som vydatá“. Adele zostala na materskej dovolenke. V apríli 2019 jej zástupcovia oznámili agentúre Associated Press, že sa s Koneckim rozišli po viac ako siedmich rokoch spoločného života, no naďalej však budú spolu vychovávať svojho syna. 13. septembra 2019 bolo oznámené, že Adele podala žiadosť o rozvod v USA. Ich rozvodové konanie bolo ukončené 4. marca 2021.
Ján Oravský
Ján Oravský (* 9. apríl 1900 Slovenská Ľupča - † 6. jún 1988 Myjava) bol slovenský vodohospodár.
Životopis
Ľudovú školu navštevoval v Slovenskej Ľupči, študoval na gymnáziu v Banskej Bystrici.
Od r. 1919 inžinierske staviteľstvo, smer vodohospodársky na Vysokom učení technickom v Brne. Od r. 1940 riaditeľ štátnej melioračnej školy v Banskej Bystrici, kde vyučoval vodné zákony, komasáciu a geodéziu, súčasne prednosta vodoprávno-technnického oddelenia Pohronskej a Podtatranskej župy, od marca 1945 prednosta vodohospodárskej služby v Banskej Bystrici. Zaoberal sa hydropedológiou. Autor hydropedologických elaborátov pre melioračné a regulačné podniky na celom Slovensku. Odborný referent melioračných podnikov, inšpektor Medzibodrožského družstva na ochranu proti povodniam.
Nýrsko
Nýrsko je mesto v Česku v okrese Klatovy v Plzenskom kraji.
1. januára 2012 tu žilo 5 055 obyvateľov, z toho 2 542 mužov a 2 513 žien, pričom priemerný vek v meste bol 40,1 roka (muži 39,0 roka, ženy 41,2 roka).
Saint-Sauveur-la-Sagne
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Lev Genrichovič Šnireľman
Lev Genrichovič Šnireľman (* 2. január 1905, Homeľ, Bielorusko, vtedy Ruská ríša – † 24. september 1938, Moskva, Rusko, vtedy Ruská SSR, ZSSR) bol matematik židovského pôvodu narodený na území dnešného Bieloruska a väčšinu tvorivého života žijúci v Moskve. Je známy vďaka pokusom o dôkaz Goldbachovej hypotézy. Táto snaha nebola úspešná, ale podarilo sa mu dokázať platnosť slabšieho výsledku. Okrem teórie čísel sa zaoberal predovšetkým topológiou a diferenciálnou geometriou. Spolupracoval predovšetkým s Lazarom Aronovičom Ľusternikom, spoločne s ktorým zaviedol koncept tzv. Ľusternikovej-Šnireľmanovej kategórie. V roku 1938 spáchal samovraždu.
Chortycia
náhľad|Satelitná snímka ostrova Chortycia
Chortycia (ukrajinsky Хортиця) je najväčší ostrov na rieke Dneper. Nachádza sa na južnej Ukrajine na území mesta Záporožie. Ostrov má pretiahnutý tvar (od severozápadu k juhovýchodu), je nad 12 km dlhý, stredná šírka je približne 2,5 km.
V 16. storočí vznikla na Chortycii opevnená tvrdza záporožských kozákov, ktorí odtiaľ spravovali Záporožskú Sič. Dnes tu pôsobí Múzeum záporožského kozáctva. V roku 2007 bola Chortycia zvolená jedným z sedem divov Ukrajiny.
Hadar (hviezda)
Hadar (iné názvy: Agena, β Cen, β Centauri) je druhá najjasnejšia hviezda v súhvezdí Centaurus a 11. najjasnejšia hviezda na nočnej oblohe. Beta Centauri je modrobiely obor vzdialený približne 530 svetelných rokov od Slnka. Vo vzdialenosti 1,3" od seba má na oblohe sprievodcu, spektroskopickú dvojhviezdu zdanlivej jasnosti 4,1m. V našich zemepisných šírkach nie je viditeľná.
Chortycia
Dejiny
náhľad|Pohanský chrám z obdobia [[neolitu (rekonštrukcia)]]
Hadar (hviezda)
Meno hadar pochádza z arabského slova „zem“, zatiaľ čo meno agena je latinské slovo znamenajúce „koleno“.
Chortycia
Dejiny
Byzantský imperátor Konštantín VII. Porfyrogennétos v diele «De administrando imperio» sa zmieňuje o "ostrove svätého Georia" nižšie dneprovských práhov. Podľa legendy v roku 972 na Chortycii bol zabitý knieža Sviatoslav Igorevič, keď sa vracal z výpravy na Konštantínopol.
náhľad|Severná skalnatá časť Chortycie a [[DneproGES]]
Taylor Swiftová
Taylor Alison Swiftová (* 13. december 1989, West Reading, Pensylvánia, USA) je americká speváčka-skladateľka.
Vyrastala vo Wyomissing v Pensylvánii a v 14 rokoch sa presťahovala do Nashville v Tennesse, kde sa usilovala o kariéru v country hudbe. Podpísala zmluvu s nezávislým vydavateľstvom Big Machine Records, a stala sa tak najmladšou skladateľkou, ktorú si kedy najalo nakladateľstvo Sony/ATV Music. Ako vychádzajúca country hviezda v roku 2006 vydala album s názvom Taylor Swift. Vďaka jej tretiemu singlu „Our Song“ sa stala najmladšou osobou, ktorá bez pomoci napísala a vystúpila s piesňou číslo jeden v rebríčku Hot Country Songs. V roku 2008 obdržala nomináciu na Cenu Grammy pre najlepšieho nováčika.
V roku 2008 bol vydaný jej druhý album s názvom Fearless. Po úspechu popových singlov „Love Story“ a „You Belong with Me“, sa stal album Fearless v Spojených štátoch najpredávanejším albumom roku 2009. Album získal 4 ceny Grammy a tým sa Taylor stala najmladšou víťazkou Ceny Grammy za album roka. Jej tretí a štvrtý album, Speak Now (2010), a Red (2012) spolu predali viac ako milión kópií počas prvého týždňa predaja ich vydania v USA. Singel „Mean“ z albumu Speak Now vyhral 2 ceny Grammy, zatiaľ čo single „We Are Never Ever Getting Back Together“ a „I Knew You Were Trouble“ z albumu Red, sa stali celosvetovými hitmi. Jej piaty, popovo zameraný album 1989, bol vydaný v roku 2014. V jeho prvom týždni sa predalo viac kópií ako akéhokoľvek iného albumu za posledných 12 rokov. Tým sa Taylor stala prvým a jediným umelcom, ktorý má tri albumy s predajom vyše milión kópií v prvom týždni predaja. Single „Shake It Off“, „Blank Space“ a „Bad Blood“ dosiahli číslo jeden v rebríčku Billboard Hot 100. Album získal 3 ceny Grammy a Taylor sa stala prvou ženou, ktorá dvakrát vyhrala Cenu Grammy za album roka. V roku 2015 sa koncertné turné k albumu 1989 stalo jedným z najúspešnejších za poslednú dekádu. Jej šiesty album Reputation bol vydaný v roku 2017 a pilotný singel „Look What You Made Me Do“ zlomil niekoľko svetových rekordov. 23. augusta 2019 vydala album s názvom Lover a 24. júla 2020 svoj ôsmy štúdiový album, Folklore. 11. decembra 2020 bol vydaný jej najnovší album ''Evermore. Na odovzdávaní cien VMAs 2022 získala ako prvá žena ocenenie za najlepší videoklip roka, s piesňou All Too Well, ku ktorej bol natočený krátky 15-minútový film. Ide tak o najdlhší ocenený videoklip vôbec. Swift v ten deň taktiež ohlásila vydanie 10.štúdiového albumu s názvom “Midnights”, ktorý uzrie svetlo sveta 21.októbra 2022.